Source: https://www.123peniaze.sk/dane/miestne/dan-za-vyherne-automaty/
Timestamp: 2018-08-15 03:13:09+00:00

Document:
Daň za výherne hracie automaty
Daň za výherné automaty
15. júna 2012 23. februára 2013 danovnicka
Prevádzkovanie výherných automatov je upravené zákonom č. 171/2005 Z. z. o hazardných hrách. Lotérie a iné podobné hry sa môžu prevádzkovať len na základe povolenia vydaného príslušným orgánom podľa zákona.
Zákon o hazardných hrách upravuje podmienky prevádzkovanie hazardných hier, práva a povinnosti prevádzkovateľov hazardných hier a hráčov, podmienky na používanie technických zariadení určených na prevádzkovanie hazardných hier ako aj pôsobnosť orgánov štátnej správy a obcí v oblasti hazardných hier.
Prevádzkovanie lotérií a iných podobných hier , kam patrí aj príjem z výherných automatov, je oslobodené od DPH. Toto oslobodenie od dane sa vzťahuje na osobu, ktorá má povolenie na prevádzkovanie lotérií alebo iných podobných hier. Vychádzajúc z ustanoví § 41 zákona o DPH je od dane oslobodená aj činnosť spočívajúca v zabezpečení prevádzkovania lotérií a iných podobných hier, ktorá je vykonávaná v mene a na účet osoby, ktorá má povolenie na prevádzkovanie podľa osobitného predpisu.
Zabezpečením prevádzkovania lotérií a iných podobných hier sa rozumie príjem stávok, predaj žrebov, výplata výhier a ďalšie služby priamo s nimi spojené, poskytované mandatárom.
Majiteľ výherných automatov podnikateľ XY je platiteľ DPH a má povolenie na prevádzkovanie lotérie. Na základe mandátnej zmluvy podnikateľ ZZ vykonáva činnosti spojené s prevádzkovaním lotérie ako mandatár, za čo mu mandant, podnikateľ XY, platí mesačne dohodnutú odplatu – odmenu, províziu vyčíslenú percentuálne z výťažku konkrétnych výherných automatov. Služby, činnosti vykonávané mandatárom svojmu mandantovi sú oslobodené od DPH.
Toto plnenie sa nezahŕňa do obratu pre účely DPH podľa ustanovenia § 4 zákona o DPH č. 222/2004 Z.z. . V prípade platiteľa DPH , ktorý vykonáva podnikateľskú činnosť podliehajúcu DPH a súčasne má z podnikania aj príjmy oslobodené od DPH, vzniká povinnosť výpočtu koeficientu a pomerného odpočítania dane .
Ak by bola dohodnutá odmena firmy ZZ len za umiestnenie výherných automatov v jej priestoroch a firma ZZ koná vo vlastnom mene a na svoj účet, išlo by len o umiestnenia výherných automatov za protihodnotu. Toto plnenie nieje oslobodené od dane podľa § 41 zákona o DPH, ale zahrň sa do obratu pre účely DPH.
MANDÁTNA ZMLUVA zakladá relatívny obchodný záväzkový vzťah. Riadi sa ustanoveniami Obchodného zákonníka § 261 a § 566 až § 576. Mandátna zmluva sa uzatvára medzi dvomi stranami – mandantom a mandatárom, zmluva určuje ich práva a povinnosti.
Mandatár sa ňou zaväzuje, že pre mandanta na jeho účet zariadi za odplatu určitú obchodnú záležitosť uskutočnením právnych úkonov v mene mandanta alebo uskutočnením inej činnosti a mandant sa zaväzuje zaplatiť mu za to odplatu. Mandátnu zmluvu nie je možné dojednať bezodplatne.
Z uzavretej zmluvy medzi mandantom (majiteľom výherných automatov) a mandatárom (prevádzkovateľom), musí byť jasné, že mandatár vykonáva činnosti voči tretím osobám v mene a na účet mandanta, napr. príjem z predaja žrebov, výplata výhier hráčom v mene mandanta a ďalšie služby priamo spojené s s predajom žrebov a výhier.
Základné náležitosti mandátnej zmluvy:
presné označenie zmluvných strán (mandant a mandatár)
záväzok mandatára zariadiť pre mandanta na jeho účet určitú obchodnú záležistosť uskutočnením právnych úkonov v mene mandanta alebo uskutočnením inej činnosti
záväzok mandanta zaplatiť mandatárovi odplatu
presné označenie obchodnej záležitosti alebo činnosti, ktorú má mandatár uskutočniť
pokyny mandanta, podľa ktorý má mandatár postupovať pri zriaďovaní obchodnej záležitosti
V praxi je častou variantou keď jeden z účastníkov mandátnej zmluvy je fyzická osoba či už ako SZČO alebo nepodnikateľ.
Ak nejde v mandátnej zmluve o výkon práce, ktorá je predmetom činnosti fyzickej osoby na základe živnostenského oprávnenia resp. podľa osobitných predpisov, výkon práce mandatára podľa pokynov mandanta je závislou činnosťou podľa § 5 ods. 1 písm. d) zákona č. 595/2003 Z. z. o dani z príjmov v znení neskorších predpisov.
Ak predmetom mandátnej zmluvy je činnosť, ktorá je predmetom podnikania SZČO, ide o príjem podľa § 6 ods. 1 písm. b) zákona č. 595/2003 Z. z. o dani z príjmov v znení neskorších predpisov a mandát vypláca mandatárovi – podnikateľovi odmenu bez zdanenia (podnikateľ si ju zahrnie do príjmov).
Vzor mandátnej zmluvy

References: § 41
 § 4
 § 41
 § 261
 § 566
 § 576
 § 5
 § 6